Title: Doložka finančných, ekonomických, environmentálnych vplyvov
Author: Pristas
Last saved by: jost
Company: MDPT

Doložka finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Odhad dopadov na verejné financie

Predkladaný materiál má dopad na verejné financie, pričom konkretizácia je uvedená v bode 3 predkladaného materiálu.

2.	Odhad dopadov na obyvateľov, hospodárenie podnikateľskej sféry a iných právnických osôb

Predkladaný materiál predpokladá pozitívny dopad na obyvateľov v podobe zníženia úmrtnosti, zníženia počtu ťažko a ľahko ranených v dôsledku dopravných nehôd. Ďalším očakávaným pozitívom je eliminácia hmotných škôd pri dopravných nehodách, a tým zníženie celospoločenských nákladov na odstraňovanie ich následkov. 

Predkladaný materiál je základom pre aktívne zapojenie sa verejnosti do programov bezpečnosti cestnej premávky a zvýšenie povedomia obyvateľstva v riešených otázkach. 

3.	Odhad dopadov na životné prostredie

Predkladaný materiál má nepriamy dopad na životné prostredie znížením únikov škodlivých a znečisťujúcich látok z motorových vozidiel  a nimi prepravovaného nákladu po dopravnej nehode do pôdy, riek a riečnych tokov.

4.	Odhad dopadov na zamestnanosť

Predkladaný materiál nepredpokladá akýkoľvek dopad na zamestnanosť.

5.  Odhad dopadov na podnikateľské prostredie

Predkladaný materiál nezakladá podmienky negatívneho vplyvu na podnikateľskú sféru, avšak vytvára predpoklad pre aktívnu účasť a participáciu podnikateľskej verejnosti na kampaniach na podporu zvýšenia bezpečnosti cestnej premávky, príprave vecných návrhov i vlastnej realizácií prijatých opatrení v praxi.